Alf Hassel

Alf Hassel (født 23. juni 1880 i Kristiania, død 17. februar 1956)Fødsels- og dødsdato hentet fra gravferdsetaten i Oslo  var en norsk jurist og diplomat.Hassel, Alf i Hvem er Hvem 1948.

Han var sønn av rittmester Lorentz Andreas Meyer Hassel (1846–1936) og Nicoline Louise Balle (1855–1911) og søskenbarn til nobelprisvinner Odd Hassel (1897–1981).Grosserer Hans Hassel (1818–1897) var far til Alfs far Lorentz Andreas Hassel og til legen Ernst August Hassel (1858-1905), som var far til fysiker Odd Hassel. Altså var Alf og Odd søskenbarn.  Etter examen artium 1898 og cand.jur. 1905 ble han sekretær ved konsulatet i Alger.  I 1912 ble han attaché ved legasjonen i St. Petersburg, hovedstaden i Russland den gang, men returnerte til Kristiania for å jobbe i Utenriksdepartementet og gifte seg med Regine (Regi) Lorange (1886–1974) av slekten Lorange. Fra 1916 var han sekretær ved legasjonen i Berlin, fra 1918 ved legasjonen i Stockholm der han fra 1922 ble forfremmet til legasjonsråd og også var konsul.  Fra 1928 var han konsul i Marseille og i 1934 var han chargé d'affaires i Paris en kort tid før han flyttet til Antwerpen som generalkonsul og året etter, chargé d'affaires en pied (stasjonssjef) i Brussel, der han samme året endelig ble sendemann med sideakkreditering til Bern i Sveits.  Fra 1940 til 1945 var han sendemann til Japan og Siam (Thailand), fra 1942 også Chungking og Kina, endog som ambassadør 1943–1945. Det ble i juli 1945 kjent at han var rammet av kolera.Sendemann Hassel angrepet av kolera i Aftenposten den 19. juli 1945, der det også fremgår at han ble innlagt på den amerikanske armes hospital. Han ble kommandør med stjerne av St. Olavs Orden i 1946, og var utnevnt som ny minister til Stockholm, men måtte si fra seg stillingen, «da hans helbred var noe sviktende etter det lange opphold ute i Østen».Nybesettelse av ministerstillingen i Stockholm i VG, 8. april 1946.  Fra 1946 til 1950 var han da likevel sendemann ved legasjonen i Lisboa.

 Referanser 

Kategori:Norges ambassadører til Kina (Republikken)
Kategori:Kommandører med stjerne av St. Olavs Orden
Kategori:Personer fra Oslo